laion/Wikipedia-Exotic huggingface dataset:
נוכלות בלי חשבון

נוכלות בלי חשבון (באנגלית: Hustlers) הוא סרט דרמה-פשע אמריקאי משנת 2019, שנכתב ובוים על ידי לורן סקפריה. הסרט מבוסס על מאמר שפורסם במגזין ניו יורק בשנת 2015 בשם "The Hustlers at Scores" מאת ג'סיקה פרסלר. בסרט מככבות קונסטנס וו, ג'ניפר לופז, לילי ריינהרט, קיקי פאלמר, ג'וליה סטיילס, קארדי בי וליזו והוא עוקב אחר קבוצת חשפניות שמחליטות למעול בכספים של ברוקרים מוול סטריט שפוקדים את המועדון שלהן. הסרט הוקרן בבכורה עולמית בפסטיבל טורונטו. דסטיני (קונסטנס וו), אם יחידנית מניו יורק, הופכת לחשפנית כדי לתמוך במשפחתה. חברותיה החשפניות בהנהגת רמונה (ג'ניפר לופז) מחליטות להונות ברוקרים ומנכ"לים מוול סטריט שפוקדים את המועדון שלהן כאשר תעשיית המין נקלעת למשבר כלכלי בשנת 2008. בפברואר 2016, הוכרז שג'סיקה אלבאום, ויל פרל ואדם מקיי יפיקו את הסרט תחת חברת ההפקות שלהם "Gloria Sanchez Productions". במאי 2016, הצטרפה חברת ההפקות "Annapurna Pictures" עם מייגן אליסון וצ'לסי ברנארד כמפיקים בפועל. באוגוסט 2018, הוכרז שג'ניפר לופז תככב בסרט ושלורן סקפריה תכתוב ותביים. לופז תפקדה גם כמפיקה בפועל. באוקטובר 2018 "Annapurna Pictures" פרשה מהפרויקט וחברת "STX Entertainment" רכשה במקומה את זכויות ההפצה; בנוסף, קונסטנס וו הצטרפה לצוות. יתר המשתתפים בסרט הצטרפו במרץ-אפריל 2019. צילומי הסרט החלו ב-22 במרץ 2019 בעיר ניו יורק והסתיימו ב-4 במאי 2019. אתר האינטרנט הרשמי של נוכלות בלי חשבון (באנגלית) נוכלות בלי חשבון, ברשת החברתית פייסבוק נוכלות בלי חשבון, ברשת החברתית אקס (טוויטר) נוכלות בלי חשבון, ברשת החברתית אינסטגרם "נוכלות בלי חשבון", במסד הנתונים הקולנועיים IMDb (באנגלית) "נוכלות בלי חשבון", באתר נטפליקס "נוכלות בלי חשבון", באתר AllMovie (באנגלית) "נוכלות בלי חשבון", באתר Rotten Tomatoes (באנגלית) "נוכלות בלי חשבון", באתר Box Office Mojo (באנגלית) "נוכלות בלי חשבון", באתר Metacritic (באנגלית) "נוכלות בלי חשבון", במסד הנתונים הקולנועיים KinoPoisk (ברוסית) "נוכלות בלי חשבון", באתר ביקורות הסרטים Rotten Tomatoes (באנגלית) נוכלות בלי חשבון, קדימון הסרט באתר יוטיוב (אורך: 2:10) מקאדו מרפי, "ללמוד לרקוד על עמוד היה כמו ללמוד איך לרכוב על אופניים בגיל 40", באתר הארץ, 11 בספטמבר 2019 שי שגב, ביקורת סרט: “נוכלות בלי חשבון” – ג’ניפר לופז עובדת על כולם, באתר ג'ירפה, ‏12 בספטמבר 2019 ארז דבורה, "נוכלות בלי חשבון": ג'ניפר לופז עוד תגיע לאוסקר, באתר ynet, 13 בספטמבר 2019 אור סיגולי, "נוכלות בלי חשבון", סקירה, באתר סריטה, ‏13 בספטמבר 2019 יעל שוב, ‏הסרט עם ג'ניפר לופז אולי נשמע כמו זבל, אבל חכו לאוסקר, באתר "Time Out ישראל", 12 בספטמבר 2019 נתנאל שלומוביץ, "נוכלות בלי חשבון" מצליח להפוך סרט על חשפניות לסרט פמיניסטי, באתר הארץ, 14 בספטמבר 2019 דודי כספי, פסטיבל טורונטו: ייצוג נשי הולם?, באתר ישראל היום, 9 בספטמבר 2019 Rebecca Ford, Stripper Robin Hood Story 'The Hustlers at Scores' in the Works at Gloria Sanchez, The Hollywood Reporter, ‏29 בפברואר 2016 (באנגלית) Dave McNary, Will Ferrell, Adam McKay, Megan Ellison’s Annapurna Team on ‘Hustlers at Scores’, Variety, ‏10 במאי 2016 (באנגלית) סרט החשפניוֹת של ג'ניפר לופז מסתמן כסרט המסקרן של השנה הבאה, באתר ‏מאקו‏, 20 במרץ 2019 Anthony D'Alessandro, STX Has Acquired Jennifer Lopez’s ‘Hustlers’; Constance Wu Joins Cast, Deadline Hollywood, ‏9 באוקטובר 2018 (באנגלית)
בריאן לאודרופ

בריאן לאודרופ (בדנית: Brian Laudrup; נולד ב-22 בפברואר 1969 בווינה שבאוסטריה) הוא אחד משחקני הכדורגל הבולטים בהיסטוריה של דנמרק. לאודרופ היה שותף לזכייתה ההיסטורית של נבחרת דנמרק ביורו 1992, וכמו כן היה לו חלק ארי בשליטתה של קבוצת גלאזגו ריינג'רס בליגה הסקוטית במהלך שנות ה-90. ב-4 במרץ 2004, בעת חגיגות ה-100 לפיפ"א, קיבל בריאן לאודרופ מקום של כבוד בין 125 שחקני הכדורגל החיים הטובים בעולם. חבר נוסף ברשימה מכובדת זו הוא אחיו, המפורסם לא פחות, מיכאל לאודרופ. בספטמבר 2010 אובחן לאודרופ כחולה במחלת הסרטן עקב גידול בבלוטת הלימפה. כעבור שלושה חודשים דווח כי החלים מהמחלה. מדיה וקבצים בנושא בריאן לאודרופ בוויקישיתוף בריאן לאודרופ, באתר Transfermarkt בריאן לאודרופ, באתר Fussballdaten.de (בגרמנית) בריאן לאודרופ, באתר BDFutbol בריאן לאודרופ, באתר WorldFootball.net בריאן לאודרופ, באתר National Football Teams בריאן לאודרופ, באתר FootballDatabase.eu פרופיל ערך זה הוא קצרמר בנושא כדורגלנים ובנושא דנים. אתם מוזמנים לתרום לוויקיפדיה ולהרחיב אותו.
אלמאו (סרט)

אלמאו (בפורטוגזית: Alemão) הוא סרט פעולה ודרמה ברזילאי משנת 2014 בבימויו של חוסה אדוארדו בלמונטה בכיכובם של אנטוניו פגונדס, קאו ריימונד, קאיו בלאט, גבריאל בראגה נונס, מרסלו מלו ג'וניור ומילהם קורטז. דוקה, דנילו, קרליניוס, ברנקו וסמואל הם חמישה שוטרים העובדים כסמויים בקומפלקסו דו אלמאו, אזור המרכיב כמה שכונות עוני ונחשב לאחד המקומות המסוכנים ביותר בריו דה ז'ניירו. פעולתם משתבשת לאחר שהממשלה מאיימת לפשוט על המקום באמצעות כלי רכב צבאיים, מה שמביא את ראש קרטל הסמים המקומי, פלייבוי, לנתק את כל התקשורת של שכונות העוני ולא משאיר להם אפשרות ליצור קשר עם הבוס שלהם, אביו של סמואל, המפקח ואלאדרס. הם נאלצים להתחבא במרתף הפיצרייה של דוקה המשמש כבסיס לפעילותם. מצבם מחמיר כאשר עוזרו של ואלאדרס פיקסיקסו כמעט נהרג על ידי אנשיו של פלייבוי ומפיל מזוודה ובה פרטים על כל השוטרים שחדרו כסמויים לשכונות העוני. כל חמשת השוטרים מצליחים להיפגש בפיצרייה, חלקם בקושי בורחים מסוחרי הסמים. קרליניוס הוא האחרון שמגיע ומואשם מייד על ידי ברנקו (מפקד המבצע) כמי שחשף על זהותם האמיתית. הוא מכחיש, אך בסופו של דבר נלקח באזיקים. קרליניוס הוא גם המאהב של לטיסיה, אחותו של סנגל, יד ימינו של פלייבוי. בינתיים, מריאנה, תושבת המקום העובדת כמנקה, משאירה את בנה בבית ונכנסת לפיצרייה עם מפתח משלה כדי לתבוע את כספי השירות שלה. היא יורדת למרתף ונלכדת על ידי ברנקו. אפילו אחרי שדוקה מסביר שהיא חפה מפשע ויש לה בן, ברנקו אוסר עליה לצאת, מחשש שהיא עלולה לחשוף את מיקומם, במיוחד לאחר שהוא מגלה שאביו של בנה הוא פלייבוי. בינתיים המתח מתעצם כאשר הממשלה הפדרלית מכנסת כוחות צבאיים לפשיטה על שכונות העוני. ואלאדרס מתוסכל מכך שלא הצליח ליצור קשר עם בנו וקציניו. אנשיו של פלייבוי חוקרים אנשים ברחובות ובבתיהם ומחפשים מידע שיוביל לשוטרים. בידיעה שקרליניוס מאוהב בלטיציה, פלייבוי משכנע את סנגל להשתמש באחותו כפיתיון עבור הקצין. הוא מכניס אותה לרכב ומסתובב בשכונת העוני, מאיים להרוג אותה ומשתמש ברמקול כדי להודיע על כוונותיו לקרליניוס, היכן שהוא לא יהיה. ברנקו מאשר לבסוף לקרליניוס להציל את הנערה. לאחר ששמע את מריאנה אומרת כי שוטרים תמיד משאירים את בני זוגם מאחור כשהגיהנום משתחרר, ברנקו יוצא לעזרתו. הוא אומר לסנגל שהם מחזיקים את מריאנה, מושא אהבתו של פלייבוי וכי עליו לשחרר אותם אם הם רוצים את מריאנה בחיים. לאחר שהקצינים עוזבים, סנגל מחליט לפרוץ לפיצרייה שלהם, אך מבלי לשאול קודם את פלייבוי. הוא מרכיב חבורת חמושים ופושט על הפיצרייה. אף אחד לא שורד את קרב היריות שנוצר למעט לטיסיה ומריאנה. מריאנה נמצאת מאוחר יותר על ידי פיקסיקסו, שמקשר אותה בטלפון עם ואלאדרס. היא מאשרת ששום קצין לא שרד את הקרב, ואלאדרס מתמוטט ובוכה על אובדן בנו. הסרט מסתיים בסצנות ובעובדות על פשיטת קומפלקסו דו אלמאו בשנת 2010, שלאחריהן מופיעות תמונות מתוך ההפגנות בברזיל בשנת 2013. קאיו בלאט כסמואל מילהם קורטז בתפקיד ברנקו אוטביו מולר בתור דוקה קאו ריימונד בתפקיד פלייבוי גבריאל בראגה נונס בתפקיד דנילו מרסלו מלו הבן בתפקיד קרליניוס אנטוניו פגונדס בתפקיד מפקח ואלאדרס מריאנה נונס כמריאנה ג'פרסון ברזיל כסנגל עיישה ג'מבו בתור לטיסיה איזאק דהורה בתפקיד פיקסיקסו "אלמאו", במסד הנתונים הקולנועיים IMDb (באנגלית) "אלמאו", במסד הנתונים הקולנועיים KinoPoisk (ברוסית) Filme B G1 - Cauã Reymond vive traficante em 'Alemão'; veja o trailer - notícias em Cinema 2017 International Emmy® Awards Nominees
אוטודונטיים

אוטודונטיים (שם מדעי: Otodontidae) היא משפחה של כרישים נכחדים מהסדרה דמויי עמלץ אשר חיו בין תחילת הקרטיקון עד לתקופת הפליסטוקן לפני 115-0.781 מיליון שנה מזמננו. כרישים אלה היו ענקיים בעלי שיניים גדולות מעוצבות לשיסוע וקריעת בשר. הגדול מכל בני המשפחה היה המגלודון (megalodon), שהיה גדול הכרישים מעולם והגיע לאורך 16–28 מטרים. ייתכן שדמה במראהו לעמלץ לבן ובעבר נחשב למין בסוג קרכרודון. עם זאת מחקרים אחרים מניחים שבגלל מבנה שיניים שונה מעט ייתכן שהכריש שייך לקבוצה קדומה יותר, הקרובה לכריש הקרטיקוני קריטוקסירינה, שאולי התפתחה לעמלציים המוכרים. הדעות בנושא עוד חלוקות. קרקורליס (Carcharocles) - בו אולי היה המגלודון Cretolamna Kenolamna Megalolamna Megaselachus אוטודוס (Otodus) Palaeocarcharodon Parotodus מדיה וקבצים בנושא אוטודונטיים בוויקישיתוף אוטודונטיים, באתר האנציקלופדיה של החיים (באנגלית) אוטודונטיים, באתר GBIF (באנגלית)
פורמולה 1 עונת 1971

עונת 1971 הייתה העונה העשרים ושתיים של אליפות הפורמולה 1, שאורגנה על ידי הפדרציה הבינלאומית לרכב (FIA). ג'קי סטיוארט זכה באליפות הנהגים בפעם השנייה, בעוד קבוצתו טיירל, זכתה באליפות היצרנים. הקרב בין מנועי 12V (פרארי, BRM ומאטרה) ובין מנועי ה-8V מתוצרת פורד, הקלים יותר היה בעל חשיבות רבה במהלך העונה. יצרנית הצמיגים דאנלופ חדלה מלשמש כספקית צמיגים באליפות והותירה את חברות גודייר ופיירסטון להתחרות ביניהן. פדרו רודריגס וג'ו סיפרט מצאו את מותם במהלך השנה במרוצים שונים מחוץ לאליפות. רודריגס נהרג ביולי במהלך מרוץ בנירנברג. סיפרט נהרג במהלך מרוץ שהתקיים בברנדס האטץ' באוקטובר. איגנאציו ג'ונטי, נהגה השלישי של קבוצת פרארי, נהרב בתאונה במהלך מרוץ 1,000 הקילומטרים של בואנוס איירס כחודשיים לפני תחילת העונה. הנקודות בכל מרוץ הוענקו לנהגים שסיימו באחד מששת המקומות הראשונים. בחישוב נקודות האליפות הובאו בחשבון חמש התוצאות הטובות מתוך ששת המרוצים הראשונים בעונה וארבע התוצאות הטובות מתוך חמשת המרוצים האחרונים בעונה. הטבלה כוללת רק נהגים שצברו נקודות במהלך העונה בחישוב הנקודות הובאה בחשבון רק התוצאה הגבוהה ביותר שהושגה על נהג בקבוצה בכל מרוץ. התוצאות המודגשות הן התוצאות שנחשבו לחישוב הניקוד באליפות. מדיה וקבצים בנושא פורמולה 1 עונת 1971 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
יחסי סורינאם–ספרד

יחסי סורינאם–ספרד הם היחסים הדיפלומטיים הרשמיים שבין רפובליקת סורינאם לבין ממלכת ספרד. הספרדים הגיעו לראשונה לחופה הצפון-מזרחי של דרום אמריקה בשנת 1499 אותו כינו "החוף הפראי". הם חיפשו אחר עיר הזהב האגדית של האינקה, ששכנה לכאורה ברמות גיאנה ואשר זכתה לכינוי "אל דוראדו" (El Dorado). החל בתחילת המאה ה-17 התמקדו המתיישבים בחופי סורינאם בגידול קנה סוכר וטבק, והמעצמות הקולוניאליסטיות עודדו מתיישבים להקים מטעים כדי לספק את דרישות השוק האירופי לגידולים טרופיים. האזור נקרא סורינאם מכיוון שהיה מיושב על ידי שבט טאינו בשם סורינאן. במהלך המחצית הראשונה של המאה ה-17 היו ניסיונות לא מוצלחים מצד ספרדים, בריטים, צרפתים והולנדים ליישב את המקום, בעיקר במקומות בהם התיישבו ילידים. באמצע המאה ה-17 הגיעו לאזור מתיישבים אנגלים מברבדוס וההולנדים אשר הקימו תחנות מסחר באזור הכפר האינדיאני פרמרבו ב-1641. ספרד כוננה את יחסיה הדיפלומטיים הרשמיים עם סורינאם בשנת 1976. ספרד אינה מיוצגת בסורינאם בדרג השגרירות. ספרד מיוצגת בסורינאם בדרג הקונסולרי באמצעות קונסוליה רשמית שהיא מחיקה בפרמריבו, בירת המדינה. ספרד האמינה את שגרירותה שבפורט אוף ספיין, בירת טרינידד וטובגו, על סורינאם. סורינאם אינה מיוצגת בספרד, הן בדרג השגרירות והן בדרג הקונסולרי. סורינאם האמינה את שגרירותה שבבריסל, בירת בלגיה, על ספרד. מדיה וקבצים בנושא יחסי סורינאם–ספרד בוויקישיתוף Ficha de Surinam, אתר משרד החוץ של ספרד CONSULATE OF SPAIN IN PARAMARIBO, SURINAME
צ'יק ליט

צ'יק ליט (באנגלית: Chick lit או Chick literature) היא סוגה ספרותית, שנכתבת על ידי נשים, על אודות נשים וכדי שנשים יקראו אותה. ספרים בסוגה זו עוסקים בדרך כלל בעניינים שנחשבים רלוונטיים לנשים עירוניות צעירות: יחסים רומנטיים, ידידות ועניינים שקשורים במקומות עבודה. נימת הכתיבה בסוגה ספרותית זו היא קלילה והומוריסטית ברובה. חשיבותה של סוגה זו נובעת מההקשר הסוציולוגי והתרבותי ומהקשר שלה לרומנים כגון "גאווה ודעה קדומה". משמעות המונח: צ'יק בסלנג אמריקאי משמעו "אשה צעירה". ליט הוא קיצור של המילה "Literature" – ספרות. סגנון הכתיבה הזה נוצר באמצע שנות ה-90 של המאה ה-20 ונהוג לזהות את תחילתו עם "ברידג'ט ג'ונס", הרומן הראשון של הלן פילדינג ועם סדרת הטלוויזיה "סקס והעיר הגדולה". הספרים שנכללים בסוגה זו עוסקים במיניות, פמיניזם, אופנה וזהות עצמית. ומאופיינים בגישה קלילה והומוריסטית. "נשל הנחשה" מאת ליאור ניר "החיים ומה שלבשתי" מאת שלי גרוס "עוד אהבה אחת ודי" מאת אורנה לנדאו "הדשא של השכנה" מאת קרין אהרון "מורשית חתימה" מאת ליאת לב-רן "אחת שיודעת" מאת מריה אלוני יש הרואים בז'אנר הזה אמצעי של פרסום סמוי, כיוון שהגיבורות עסוקות בצרכנות ויש שמזהים אותו כביטוי של אימפריאליזם אמריקני, כיוון שהוא הפך פופולרי במדינות מתפתחות ומנחיל בהן ערכים מערביים. צ'יק פליק שי רודין, צ'יק ליט, בתוך: סוגות בספרות הפופולרית, הוצאת מופ"ת, 2024, עמ' 87-60. מילון קיימברידג' Chick Lit: The New Woman’s Fiction RACHEL DONADIO The Chick-Lit Pandemic, The New york Times, March 19, 2006
ביאנקה אנדרסקו

ביאנקה ונסה אנדרסקוּ (באנגלית: Bianca Vanessa Andreescu; נולדה ב-16 ביוני 2000) היא טניסאית קנדית מקצוענית. בשיאה (28 באוקטובר 2019) דורגה במקום רביעי בעולם לפי דירוג ה-WTA, וכיום (12 באוקטובר) מדורגת במקום שביעי. הישג השיא שלה הוא זכייה בגראנד סלאם, באליפות ארצות הברית (2019) ובכך הייתה לשחקנית טניס הקנדית הראשונה וילידת שנות האלפיים הראשונה שזכתה בגראנד סלאם ביחידות. היא הקנדית הראשונה שזכתה באליפות קנדה הפתוחה מאז זכייתה של פיי אורבן (אנ') בשנת 1969, 50 שנה קודם לכן. אנדרסקו נולדה במיסיסוגה, אונטריו שבקנדה, למשפחה מרקע נוצרי. שני הוריה היגרו לשם מרומניה ב-1994, לפני לידתה, לאחר מכן אביה, ניקוּ אנדרסקוּ החל לעבוד כמהנדס, ואמה בהמשך כקצינת ציות בחברת השקעות. היא החלה לשחק טניס בגיל 7 בפיטשט שברומניה, לאחר שהוריה שבו לארץ מולדתם לתקופה קצרה. מספר שנים לאחר מכן חזרה המשפחה למיסיסוגה שבקנדה, עיר הולדתה. בגיל 11 היא עברה להתאמן בטורונטו, במסגרת תוכנית לאומית לטניסאים מקנדה. אנדרסקו זכתה בתואר WTA הראשון שלה, בטורניר אינדיאן וולס מאסטרס שנערכה בקליפורניה במרץ 2019, לאחר שקיבלה כרטיס חופשי. בשלב רבע הגמר היא ניצחה את גרביניה מוגורוסה מספרד בשתי מערכות (0-6, 1-6), בשלב חצי הגמר את אלינה סביטולינה מאוקראינה ב-3 מערכות (3-6, 6-2, 4-6) ובמשחק הגמר היא ניצחה את אנג'ליק קרבר מגרמניה ב-3 מערכות (6–4, 3–6, 6–4). בכך הייתה לטניסאית הצעירה ביותר שזוכה בטורניר זה מאז זכייתה של סרינה ויליאמס מארצות הברית בשנת 1999 והזוכה הראשונה בהיסטוריה של הטורניר בעזרת כניסה חופשית לטורניר. בטורניר קנדה מאסטרס שנערך בטורונטו באוגוסט אותה שנה השתתפה אנדרסקו כשחקנית לא מדורגת וזכתה בתואר WTA השני שלה לאחר ניצחון במשחק הגמר על סרינה ויליאמס שפרשה בתחילת המשחק במצב של 1-3 לטובת אנדרסקו. בסיבוב הראשון היא ניצחה את בת ארצה יוג'יני בושאר ב-3 מערכות (6-4, 1-6, 4-6), בסיבוב השלישי היא ניצחה את קיקי ברטנס (5 בטורניר) מהולנד ב-3 מערכות (1-6, 7-6 7-9, 4-6), ברבע הגמר היא ניצחה את קרולינה פלישקובה מצ'כיה (3 בטורניר) ב-3 מערכות (0-6, 6-2, 4-6) ובשלב חצי הגמר את סופיה קנין מארצות הברית בשתי מערכות (4-6, 6-7 5-7). באליפות ארצות הברית שנערכה בספטמבר זכתה אנדרסקו בתואר הגראנד סלאם הראשון שלה לאחר ניצחון במשחק הגמר על חביבת הקהל סרינה ויליאמס (8 בעולם) בשתי מערכות (6–3, 5-7). בעקבות זכייתה היא עלתה מהמקום ה-15 למקום החמישי בעולם, דירוג השיא שלה. בסיבוב השני היא ניצחה את קירסטן פליפקנס מבלגיה בשתי מערכות (3-6, 5-7), בסיבוב השלישי היא ניצחה את קרולין ווזניאקי מדנמרק בשתי מערכות (4-6, 4-6), בסיבוב הרביעי היא ניצחה את טיילור טאונסנד מארצות הברית ב-3 מערכות (1-6, 6-4, 2-6), בשלב רבע הגמר היא ניצחה את אליזה מרטנס מבלגיה ב-3 מערכות (6-3, 2-6, 3-6) ובשלב חצי הגמר היא ניצחה את בלינדה בנצ'יץ' משווייץ (13 בעולם) בשתי מערכות (7–6 3-7, 5-7). אנדרסקו החמיצה את החודשים הראשונים של עונת 2020, כולל את אליפות אוסטרליה הפתוחה, בגלל פציעה בברך בטורניר אליפות סבב ה-WTA ולכן, היא לא השתתפה ולא הייתה יכולה להגן על התואר שלה באליפות אינדיאן וולס הפתוחה, אליפות ארצות הברית הפתוחה וביתר הטורנירים בגלל מגפת הקורונה. מדיה וקבצים בנושא ביאנקה אנדרסקו בוויקישיתוף ביאנקה אנדרסקו, ברשת החברתית פייסבוק ביאנקה אנדרסקו, ברשת החברתית אקס (טוויטר) ביאנקה אנדרסקו, ברשת החברתית אינסטגרם ביאנקה אנדרסקו, באתר ה-WTA ביאנקה אנדרסקו, באתר ה-ITF ביאנקה אנדרסקו, באתר גביע הפדרציה
לנצ'סטר לייט 6

לנצ'סטר לייט 6 (באנגלית: Lanchester Light Six, קרוי גם: Lanchester 12-6) היא מכונית סלון קטנה מתוצרת יצרנית הרכב הבריטית Daimler Company (אנ') אשר יוצרה בין השנים 1934–1937 בבריטניה. Lanchester Motor Company הייתה חברת בת של BSA (חברה) עד שנת 1930, ולאחר מכן חברת בת של Daimler Company (אנ'). 4 דלתות - סלון. 4 דלתות - ספורט-סלון (sports saloon). קופה. מחיר היחידה מדגם "סלון" עמד על 365 לירה שטרלינג (שנת 1935, בריטניה). מחיר היחידה מדגם "ספורט-סלון" עמד על 375 לירה שטרלינג (שנת 1935, בריטניה). מחיר היחידה מדגם "קופה" עמד על 390 לירה שטרלינג (שנת 1935, בריטניה). הסגנונות הפופולריים ביותר היו דגמי ה"סלון". אלה היו זמינים כ"שש אור" (Light Six) "וגם כ"ארבע אור" (four light). המונח "אור" מתייחס כאן לחלונות הצדדיים. לשש-האור היה קו גג ארוך יותר עם חלון צד שלישי מאחורי הדלת האחורית. לדגם ה-"סלון-הספורט" עם "ארבע אור" היה גוף בד ראש קבוע מעל קו המותניים. מנוע קדמי - בלוק המנוע: מבנה המכיל ברזל יצוק עם ראש אינטגרלי, רכוב על ארכובה אלומיניום דו חלקית. מנוע בנזין. סוג הנעה: הנעה אחורית. מנוע קירור מים - מים נשלטים על ידי תרמוסטט עם משאבה ומאוורר לרדיאטור. מאייד מתוצרת "SU carburettor" (אנ'). בלמים מכניים. קיבולת מכל דלק - 45.5 ליטר. תאוצה בין 0–80 קמ"ש היא 27.4 שניות. "לנצ'סטר לייט 6" דגם "ספורט-סלון" שנת 1935 "לנצ'סטר לייט 6", דגם "סלון", שנת 1936 מדיה וקבצים בנושא לנצ'סטר לייט 6 בוויקישיתוף "לנצ'סטר לייט 6" - מפרט carfolio.com/specifications/models "לנצ'סטר לייט 6" classicandsportscar.com/guides/classic-cars-a-to-z/lanchester-light-six Cars Of 1935.The Times, Friday, 21 September 1934; pg. 17; Issue 46865 "לנצ'סטר לייט 6" מתוך The Complete Catalog of British Cars 1895-1975 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לנצ'סטר לייט 6".
מנשה גניש

מנשה גניש (נולד ב־14 בדצמבר 1960) הוא קצין בדימוס בדרגת גונדר אשר כיהן כמפקד מחוז מרכז בשירות בתי הסוהר. גניש נולד בזכרון יעקב, למרים (רמו) ושלום, שעלו מלוב בשנת 1949. את שירותו הצבאי עשה בחיל ההנדסה. התגייס לשירות בתי הסוהר בשנת 1983, ושימש בתחילת הדרך כחובש ולאחר מיכן עבר לתחום המודיעין, שימש כקצין מודיעין בשלושה בתי סוהר, קמ"ן מחוז, סגן מפקד בימ"ר הדרים ולאחר מיכן כסגן קצין מודיעין ראשי. שימש כמפקד בית הסוהר כרמל ומפקד בית סוהר עופר. שימש כראש חטיבת הביטחון, וכממלא מקום ראש אגף המבצעים כשנה, בתקופה זו שינה את תפיסת הביטחון באגפים בהחלפת המנעולים הרבים למפתח מאסטר. מפקד יחידת נחשון – כמפקד נחשון הוביל תהליכים לשיפור והתייעלות בתחום הליוויים וצמצום שעות עבודת הלוחמים. בתקופתו סוכלו שני אירועי פח"ע על ידי לוחמי נחשון, הראשון בעיר הבירה בירושלים על ידי לוחם נחשון שחיסל את המחבל שהרג אזרח והמשיך במסע ההרג. והאירוע השני בתל אביב על ידי לוחמי נחשון שנטרלו מחבל תוך כדי שהנ"ל דוקר אזרחים. האירועים האלה חשפו את היחידה בתקשורת והעלו את תדמית היחידה והשב"ס. בינואר 2016 קיבל את הפיקוד על מחוז מרכז. מחוז גדול ומורכב מאוד שעבר טלטלה גדולה. טרם כניסתו לתפקיד התרחשו מספר אירועים קשים במחוז: בריחת האסיר מיכאל יארוסלבסקי מבית החולים מאיר על ידי חטיפת נשק מסוהרים. אירוע ירי בתוך בית סוהר רימונים על ידי האסיר סמואל שיינביין שבסופו חוסל האסיר, ובריחת האסיר ירון סנקר מבית חולים אסף הרופא. בשנה האחרונה היו מספר ניסיונות של ארגוני פשיעה לפגוע באנשי סגל וירי למתחמי ביס"ר הדרים ואיילון וזאת במטרה לגרום לשינוי בהחלטות ולגרום ללחץ בקרב מקבלי ההחלטות. במרץ 2021 פרש. גניש נשוי לאיריס ואב לשניים, בעל תואר ראשון במנהל עסקים ותואר שני בחוג ללימודי ארץ ישראל אוניברסיטת חיפה. משה כהן , ‏חומות של תקווה: אסיר לשעבר צייר את הרגשת החופש על קירות אבו כביר, באתר מעריב אונליין, 12 באוגוסט 2018 איתי אילנאי, בין חומות ובינתחומי, באתר "ידיעות אחרונות", 22 בנובמבר 2018 שי לוי, ‏כמו בסרט אקשן: הצטרפנו ליום אימונים של יחידת נחשון, באתר ‏מאקו‏, 12 במרץ 2015
קרייזלר איירפלו

קרייזלר איירפלו (באנגלית: Chrysler Airflow) היא מכונית סלון מתוצרת יצרנית הרכב האמריקאית קרייזלר שיוצרה בין השנים 1934–1937 בארצות הברית. במכוניות מסורתיות של שנות ה-30 של המאה ה-20 ההיה העיצוב הדו-ארגזי הטיפוסי, עם כ -65% מהמשקל מעל הגלגלים האחוריים. כשהוא עמוס בנוסעים, חלוקת המשקל נטתה לחוסר איזון נוסף, ועלתה ל-75% ומעלה מעל הגלגלים האחוריים. התוצאה הייתה מאפייני נסיעה לא בטוחה בכבישים חלקלקים. חלוקת משקל חדשנית בדגם "קרייזלר איירפלו" החדשה של קרייזלר נבעה מהצורך בדינמיקה חדשנית. המנוע הועבר קדימה מעל הגלגלים הקדמיים בהשוואה לרכבים המסורתיים באותה תקופה, והנוסעים כולם הועברו קדימה כך שנוסעי המושב האחורי ישבו בתוך בסיס הגלגלים, ולא על גבי הציר האחורי. חלוקת המשקל הייתה בערך 54% מהמשקל על הגלגלים הקדמיים, שהסתכמו בכמעט 50-50 עם הנוסעים, והביאו לשיעורי קפיצים נוחים יותר, ואיכות נסיעה מעולה בהרבה. דגם "קרייזלר איירפלו" היה נמוך בהשוואה למכוניות אחרות בכבישים אמריקאים. עבודות הסורג של המכונית התפלסו קדימה ולכיוון מטה ויצרו מראה מפל. כל החלונות היו עשויים זכוכית בטיחות. הנוסעים הובלו בגוף פלדה מלא, בתקופה בה יצרני רכב כמו ג'נרל מוטורס, פורד ואפילו קרייזלר עצמה המשיכו להשתמש בחלקי מסגרת מבניים מעץ בגופי המכונית שלהם. המושב הקדמי היה רחב יותר מאשר במכוניות אחרות והמושב האחורי היה עמוק יותר. בסך הכל, המכונית הייתה בעלת יחס כוח יותר למשקל טוב יותר, וההשלמות המבניות שלה היו חזקות יותר מדגמים אחרים. תאוצה דגם "קרייזלר איירפלו" בין 0–100 קמ"ש היא 19.5 שניות. 732 יחידות (דגם קופה) - שנת 1934. 7,226 יחידות (דגם סדאן) - שנת 1934. 307 יחידות (דגם קופה) - שנת 1955. 4,617 יחידות (דגם סדאן) - שנת 1935. 110 יחידות (דגם קופה) - שנת 1936. 1,590 יחידות (דגם סדאן) - שנת 1936. 230 יחידות (דגם קופה) - שנת 1937. 4,370 יחידות (דגם סדאן) - שנת 1937. 4 דלתות - סדאן. 2 דלתות - קופה. "קרייזלר איירפלו", שנת 1934 "קרייזלר איירפלו", שנת 1937 "קרייזלר איירפלו", שנת 1934 "קרייזלר איירפלו", שנת 1937 "קרייזלר איירפלו" "קרייזלר איירפלו" "קרייזלר איירפלו", שנת 1934 - מבט ללוח מחוונים "קרייזלר איירפלו", שנת 1934 קרייזלר דה סוטו איירפלו מדיה וקבצים בנושא קרייזלר איירפלו בוויקישיתוף קרייזלר איירפלו, סרטון באתר יוטיוב קרייזלר איירפלו, סרטון באתר יוטיוב Kimes, Beverly Rae (1996). The Standard Catalog of American Cars: 1805-1942. Iola, IA: Krause Publications. p. 1612. ISBN 0873414284 "קרייזלר איירפלו" auto.howstuffworks.com/1934-1937-chrysler-airflow "קרייזלר איירפלו" oldcarbrochures.com/static/NA/Chrysler "קרייזלר איירפלו" hemmings.com/blog/article/1934-37-chrysler-airflow "קרייזלר איירפלו" - תמונות classiccars.com/listings/find/all-years/chrysler/airflow
לארי איש הכבלים

לארי איש הכבלים (באנגלית: Larry the Cable Guy), שם הבמה של דניאל לורנס ויטני (Daniel Lawrence Whitney; נולד ב-17 בפברואר 1963) הוא קומיקאי, סטנדאפיסט, שחקן, ומפיק אמריקאי. נולד וגדל בפוני סיטי (אנ') שבנברסקה כאחד משלושה אחים למשפחת חקלאים בחווה לגידול חזירים. למד לימודי דרמה ותיאטרון בווסט פאלם ביץ' ובאוניברסיטת נברסקה בלינקולן (אנ'). שותפיו למעונות הסטודנטים הגיעו מחגורת התנ"ך, וכך אימץ ויטני מבטא דרומי, שהפך לאחד מסימני ההיכר שלו. מתגורר כיום בלינקולן, בירת נברסקה עם אשתו ושני ילדיהם. אוהד את קבוצת הפוטבול המקומית (אנ') המתחרה בדרג הגבוה ביותר בארצות הברית במסגרת ה-NCAA. חבר במשמר הלאומי של ארצות הברית ונדבן של בתי-ספר מקומיים ובתי חולים לילדים. הופיע במספר הופעות לגיוס תרומות. הקריירה של ויטני התחילה בשנות ה-90, עם הופעתו במגוון תוכניות רדיו מקומיות, במגוון מדינות, ביניהן נברסקה, פלורידה, טקסס, מרילנד, קנזס וניו המפשייר. לאחר התחלה פושרת בסטנדאפ, החל ויטני לנסות ולהופיע בתור דמות של איש כבלים, הכולל סטראוטיפים מובהקים של רד נק (אנ'), מבטא דרומי כבד, וסלוגן חוזר - "!Git-R-Done". שני אלבומי הסטנדאפ הראשונים שלו: Lord, I Apologize מ-2001 ו- The Right to Bare Arms מ-2005 זיכו אותו בתעודת "זהב" מאיגוד תעשיית ההקלטות האמריקאי. בשנת 2007 יצא אלבום שלישי בשם Morning Constitutions. בשנת 2006 יצא סרט הקאלט בכיכובו: "Larry the Cable Guy: Health Inspector", שבו ויטני מככב כלארי איש הכבלים, שבמקרה זה נהפך למשגיח בריאות אשר סוגר מסעדות בעלות היגיינה מפוקפקת. באותה שנה לוהק ויטני לתפקיד דיבוב כדמותו של הגרר מטור בסרט "מכוניות" של פיקסאר. בהמשך דיבב את מטור בסרטים ובסדרות אחרות בזיכיון "מכוניות", ביניהם "מטור ואור הרפאים", "מכוניות 2", "מכוניות 3" ו"מכוניות מצוירות" (אנ'). ב-2011 יצאה סדרה בערוץ ההיסטוריה בכיכובו - "Only in America with Larry the Cable Guy". הסדרה זכתה להצלחה עם מעל 4 מיליון צפיות. חברת מזון מהיר מדקוטה הצפונית בשם Bektrom Foods קראה לקו מוצרים על שמו. סרטים Blue Collar Comedy Tour: The Movie Larry the Cable Guy: Health Inspector סדרת "מכוניות" של פיקסאר מתנה בלתי אפשרית 2 חג המולד של מדיאה (2013) טלוויזיה Blue Collar TV Cars Toons Only in America with Larry the Cable Guy מכוניות בדרכים (2022) - דיבוב מדיה וקבצים בנושא לארי איש הכבלים בוויקישיתוף אתר האינטרנט הרשמי של לארי איש הכבלים לארי איש הכבלים, ברשת החברתית אקס (טוויטר) לארי איש הכבלים, במסד הנתונים הקולנועיים IMDb (באנגלית) לארי איש הכבלים, באתר AllMovie (באנגלית) לארי איש הכבלים, באתר Rotten Tomatoes (באנגלית) לארי איש הכבלים, באתר Box Office Mojo (באנגלית) לארי איש הכבלים, במסד הנתונים הקולנועיים KinoPoisk (ברוסית) לארי איש הכבלים, באתר AllMusic (באנגלית) לארי איש הכבלים, באתר MusicBrainz (באנגלית) לארי איש הכבלים, באתר Discogs (באנגלית) לארי איש הכבלים, באתר Songkick (באנגלית) לארי איש הכבלים, באתר בנדקמפ לארי איש הכבלים, באתר בילבורד (באנגלית)